Business on ice (Lehden kansi) (Facebook-postaus (vaakasuunta)) (1167 x 300 px).png
Tule kuulemaan huippu puhujia, inspiroitumaan ja saamaan ideoita yrityksesi kasvuun!
Tervetuloa Business on ice tapahtumaan Lappajärvelle!
JPYP ja Kasvuyrittäjyyden vahvistaminen Järvi-Pohjanmaalla- hanke järjestää Business on Ice tapahtuman Lappajärven Kivitipussa! Tule kuulemaan huippu puhujia, inspiroitumaan ja saamaan ideoita yrityksesi kasvuun! Henri Hyppönen on luova johtaja, kirjailija, puhuja, TV -isäntä ja sarjayrittäjä. Hän on viiden yrityksen perustaja, mukaan lukien Henrin uusin startup-yritys, joka suunnittelee dataa ja tekoälyä tukevia tuotteita ja palveluita. Henri puhuu innovaatiosta ja kasvusta. Henrin puheenvuoro on aina ajatuksia herättävä elämys, missä yhdistyvät tieteeseen pohjaava pohdiskelu ja omakohtainen laaja-alainen kokemus; tiede ja taide, substanssi ja inhimillisyys. Futuristi Niko Herlinin inspiroivalla ja energisellä otteella toteutettua puheenvuoroa tulevaisuuden yrittäjyydestä ja liiketoiminnan kehittämisestä. Niko on intohimoinen futuristi, yritysjohdon konsultti ja yrittäjä, jota kiinnostavat erityisesti työn ja johtamisen tulevaisuus, kaupan tulevaisuus sekä teknologiset innovaatiot. Hän innostuu päästessään ravistelemaan ja kyseenalaistamaankin organisaatioiden ajattelua ja tekemistä. Niko juontaa ja toimii puheenjohtajana paneelikeskustelussa, jossa aiheena RAHA, tarkemmin yritysrahoituksen haasteet ja mahdollisuudet. Mukana keskustelemassa Finnveran edustaja, alueen kasvukokemusta omaavia yrittäjiä ja yritysten edustajia. Osallistuminen on avointa ja maksutonta kaikille yrityskasvusta kiinnostuneille. Tilaisuus sopii erityisesti henkilöille, jotka haluavat verkostoitua Järviseudun yrittäjien kesken tai osallistua ja saada uusia ideoita yrityskasvusta ja yritysrahoituksesta. Ohjelma: Klo 14:30 Cocktail henkinen alkutarjoilu Klo 15–16 Luova johtaja Henri "Henkka" Hyppönen Klo 16–17 paneelikeskustelu Klo 17-17:15 Tauko Klo 17:15-17:55 Futuristi Niko Herlin Klo 17:55–18 Tilaisuuden päätös Ilmoittaudu helposti tästä 20.1.2023 mennessä (paikkoja on rajoitetusti) Lisätietoja tapahtumasta antaa projektipäällikkö Liisa Peltomaa 0405282561 tai liisa.peltomaa(at)jpyp.fi Tilaisuus järjestetään osana Kasvuyrittäjyyden vahvistaminen Järvi-Pohjanmaalla-hanketta (A78271). Hanke rahoitetaan REACT EU-välineen määrärahoista osana Euroopan Unionin COVID-19 pandemian johdosta toteuttamia toimia. Rahoittajana toimii Keski-Suomen ELY-keskus.
Tervetuloa kuuntelemaan novelleja ja tekemään käsitöitä!
Novellikoukku kokoontuu kerran kuussa torstaisin. Illan aikana saa tehdä omia käsitöitä tai vaan kuunnella kirjastohenkilökunnan lukemia novelleja. Kahvitarjoilu! Tervetuloa uudet ja vanhat novellikoukkuajat! Novellikoukut keväällä 2023: to 26.1. to 23.2. to 23.3. to 27.4. to 25.5.
26 € per henkilö sekä 30 € per henkilö lasillisella pirskahtelevaa raperperi Gin&Juicea
Ei keksitä oikeastaan parempaa tapaa aloittaa vuotta, sillä Kyrön brunssi kokoaa saman pöydän ääreen herkuttelemaan perheen ja ystävät. Brunssit katetaan lauantaina 14.1. sekä 28.1. klo 11.00-13.00. Pöytämme notkuu seuraavista herkuista: Hapanjuurileipää ja croisantteja L Härkäpapuhummusta M,G Riisipiirakkaa ja yrttinen munavoi L Vihersalaattia ja paahdettuja tomaatteja M,G Jukolan cheddaria ja hillottua punasipulia L,G Paahdettua kirjolohta, inkiväärikurkkua ja fenkolimajoneesia M,G Karamellisoitua savukanaa, tyrnijogurttia ja porkkana-peruna salaattia L,G Pannukakkua, leipäjuustoa, kinuskia ja hillottua lakkaa L,G Menun hinta on 26€/vieras, ja 30€/vieras lasillisella pirskahtelevaa raparperi Gin&Juicea. Varaukset: visit@kyrodistillery.com Muistathan ilmoittaa varauksen yhteydessä kumpaanko brunssiin varaat paikat. Kannattaa toimia ripeästi, sillä paikat varataan nopeasti loppuun! Brunssin jälkeen voit hypätä rukiiselle tislaamokierrokselle (12€) klo 13.30. Tasting (23€) järjestetään kierroksen jälkeen.
Novellikoukut Nurmon kirjastossa keväällä 2023
Nurmon kirjaston novellikoukut Tule kuuntelemaan novelleja ja ota oma käsityösi mukaan. Voit myös värittää kirjaston tarjoamia aikuisten värityskuvia tai tulla vain kuuntelemaan novelleja. Novellikoukku kokoontuu Nurmo-salissa (2. krs) kerran kuussa torstaisin klo 18 alkaen. Lukijoina vuorottelevat kirjastovirkailija Emmi Kivimäki ja vastaava kirjastonhoitaja Noora Vuorenmaa. to 19.1.2023 to 16.2.2023 to 16.3.2023 to 13.4.2023 to 11.5.2023 Kahvi- ja teetarjoilu! Lämpimästi tervetuloa!
{"fi":"Ei ilmoittautumista","sv":"","en":""}
Tilaisuudessa käydään läpi vinkkejä joilla varautua mahdollisiin sähkökatkoihin
Kuvaus Suomalaisia on kehotettu varautumaan tulevana talvena mahdollisen sähköpulan aiheuttamiin sähkökatkoksiin. Suomen Pelastusalan Keskusjärjestön Vaasan toimisto toteuttaa yhteistyössä Vaasan, Seinäjoen ja Kokkolan kaupunkien ja niiden pelastuslaitosten kanssa kuntalaisille maksuttomia infotilaisuuksia. Infotilaisuudet sähkökatkoihin varautumisesta järjestetään verkossa, joissa vastataan muun muassa kysymyksiin • Miten sähkökatkot vaikuttavat arkeeni? • Miten kaupungeissa on varauduttu sähkönjakeluhäiriöihin? • Miten itse varaudun sähkökatkoksiin? Tilaisuuksissa kuullaan katsaus siitä, miten Suomessa sähkönsaantia pyritään varmistamaan. Myös paikalliset sähköyhtiöt toimittavat lyhyen katsauksen siitä, voidaanko mahdollisista sähkökatkoksista varoittaa ajoissa. Paikallisista sähköyhtiön katsauksista vastaavat Vaasan Sähkö, Seinäjoen Energia ja Kokkolan Energia.
Seinäjoen kaupunginorkesterin PopSKOR-Play! -konsertti Seinäjoki-salissa ke 17.5. klo 19.
SeAMKin kulttuurituottajaopiskelijoiden kanssa yhteistyössä toteutettava koulukonserttikiertue sekoittaa taitavasti klassisen musiikin ja pelimusiikin kiehtovaksi kokonaisuudeksi. Kahden viikon aikana konsertti viedään Seinäjoen alueen kouluihin, joissa oppilaat pääsevät myös mukaan luomistyöhön. Kiertue huipentuu iltakonserttiin, jossa on esillä myös koululaisten taiteilemia, musiikin innoittamia taideteoksia. Seinäjoen kaupunginorkesteri
Seinäjoen kaupunginorkesterin Peltomiehen rukous -konsertti Lakeuden Ristissä pe 31.3. klo 19.
Elävä legenda, maestro Jorma Panula johtaa oman teoksensa Peltomiehen rukous Lakeuden Ristissä maaliskuun viimeisenä päivänä. Koskettavan tarinan tulkitsevat säveltäjän johdolla peltomiehen roolin laulava baritoni Elja Puukko ja Tuulivoima-kuoro. Seinäjoen kaupunginorkesteri Jorma Panula, kapellimestari Elja Puukko, baritoni Tuulivoima-kuoro, johtaa Kirsi Burman
Seinäjoen ja Vaasan kaupunginorkesterien yhteiskonsertti Kevätsinfonia Seinäjoki-salissa to 20.4. klo 19.
Huhtikuun lopussa saamme olla osa sinfonista matkaa. Ohjelma on sekoitus keväistä sointia ja kepeitä melodioita, toisaalta vastapainona kuullaan vahvaa tulkintaa ja painia tunteiden kanssa. Kapellimestari Henri Sigfridsson ja sellisti Jan-Erik Gustafsson ovat tuttuja ja odotettuja vieraita. Konsertti johdattaa kuulijan läpi kevään kohti kesää. Teos- ja taiteilijaesittely klo 18.15 Seinäjoki-salissa, Mari Taivalmaa Seinäjoen ja Vaasan kaupunginorkesterit Henri Sigfridsson, kapellimestari Jan-Erik Gustafsson, sello
Seinäjoen kaupunginorkesterin Vapun Beatles-konsertti: All My Loving! Seinäjoki-salissa ma 1.5. klo 15.
Teppo Ali-Mattilan sovittama Beatles-konsertti vie hittikimarallaan jokaisen taatusti vapputunnelmiin. Kaikkien aikojen suosituimpana ja vaikutusvaltaisimpana rockyhtyeenä pidetyn bändin klassikkokappaleet ovat syövyttäneet itsensä ihmisten sieluihin ja herättävät näin muistoja ja tunteita vuosikymmenienkin takaa. Tarinaa konsertissa juonnoillaan kuljettaa kertomusten mestari Markku Veijalainen. Seinäjoen kaupunginorkesteri Marita Ylevä, haitari Raili Peltonen, piano Janne Kesäniemi, lyömäsoittimet Markku Veijalainen, juonto
[{"name":"Työpajojen markkinointi teemoitellut työpajat.png","url":"https://dsre702v2imo2.cloudfront.net/event-images/4moupx8lcrk60qk_Työpajojen markkinointi teemoitellut työpajat.png"}]
{"fi":"Ilmoittaudu mukaan: https://link.webropol.com/s/teemoiteltu-tyopaja-6","sv":"","en":""}
Maksuton työpaja hyvinvointi-, sosiaali- ja terveysalan toimijoille
Kuinka luot virtuaalista esitysmateriaalia -DigiVointi-hankkeen maksuton työpaja
DigiVointi-hankkeen maksuton, hyvinvointi-, sosiaali- ja terveysalan toimijoille suunnattu työpaja: Kuinka luot virtuaalista esitysmateriaalia, Teamsissa 16.2.23 klo 13-15. Työpajan teemana on virtuaalisen esitysmateriaalin luominen. Työpajassa tutustutaan Powerpointin perusteisiin sekä erilaisten virtuaalisten valkotaulujen/yhteistyöalustojen hyödyntämiseen esitysten teossa. Ilmoittaudu mukaan: https://link.webropol.com/s/teemoiteltu-tyopaja-6
Seinäjoen kaupunginorkesterin Skor ja Mimmit: Musapatti kiertueen konsertti Seinäjoki-salissa to 9.3. klo 18.
Musapatti-konsertti yhdistää ennennäkemättömällä tavalla musiikin ja oppimisen. Korvamatolaulujen kautta tieto tarttuu kuin purkka; hauskasti, mukaansatempaavasti ja jännittävästi. Musiikin, tanssin ja leikin avulla jokaisesta tulee taitava MUSAPATTI! Interaktiivisessa Musapatti-konsertissa tavataan myös Musapatti-hahmot Pii, Salama ja Jiro valkokankaalla. Musapatit keksivät Mimmeille ja lapsille visaisia kysymyksiä, jotka täytyy selvittää konsertin aikana. Mitenköhän Mimmit ja lapset selviytyvät? Seinäjoen kaupunginorkesteri Mimmit: Pauliina Lerche ja Hannamari Vallila